பாருவின் தங்கை கிரிஜை நஞ்சனைப் பெற்றதும் இறந்து போகிறாள்.அவனின் வளர்ப்புத் தாயாகிறாள் பாரு. மண்ணில் பாடுபடுவதும் வாழ்வதும் அவனுக்காக,நஞ்சன் கிருஷ்ணனைப் போல் படித்து முன்னேறுவதே அவளின் உயிர் மூச்சாகிறது.லிங்கையாவின் சாவில் பகைமை ஏற்பட்டுப் பிரிந்து போன குடும்பங்களை இணைக்க கிருஷ்ணன் செய்த முயற்சிகள் வீணாகின்றன. தனது சமூகத்தினரின் வளர்ச்சிக்கானப் பல பணிகளைச் செய்கிறான் கிருஷ்ணன்.ரங்கன் கிருஷ்ணனுக்குப் போட்டியாக ஒவ்வொரு செயலிலும் இறங்குகிறான்.இதனால் ஹட்டியில் வாழ்க்கை வசதிகள் பெருகுகின்றன.பணத்தின் ருசி அறிந்திராத ஹட்டி மக்கள் பலரும் உணவுப் பயிர்களை விட்டு விட்டு தேயிலை விளைவிக்க ஆரம்பித்தனர்.